Spark-Renault SRT 01E

Spark-Renault SRT 01E – elektra varomas sportinis automobilis, pirmasis Formulės E čempionato automobilis, naudotas nuo 2014 m. iki 2017 m. sezono pabaigos. 

Automobilį 10 mėnesių kūrė Spark Racing Technologies, McLaren Electronic Systems, Williams, Dallara ir Renault kompanijos.Formula E: Is this the future of motor racing?

 Vystymas 
Automobilio gamyba prasidėjo 2012 m. rugsėjį. Lucas di Grassi buvo paskirtas oficialus bandymų vairuotojas. Tuo metu demonstracijoms buvo naudojamas 2010 m. sukurtas čempionato prototipas Formulec EF01 – jį pagamino Mercedes GP ekipa ir Siemens kompanija.

2012 m. pabaigoje McLaren Electronic Systems buvo išrinkta elektrinio variklio, pavarų dėžės ir visos elektronikos tiekėja. Formulė E užsakė 42 naujus automobilius, kuriuos Spark Racing Technologies kūrė kartu su Dallara.

2013 m. kovo 28 d. oficialia čempionato padangų tiekėja paskirta Michelin kompanija, o techniniu partneriu pasirinkta Renault. Tą pačią dieną buvo oficialiai pristatytas Spark-Renault SRT 01E dizainas.

2013 m. rugsėjo 10 d. Frankfurto automobilių parodoje buvo pademonstruotas pats automobilis – tą padarė FIA prezidentas Jean Todt ir Formulės E holdingo vadovas Alejandro Agag.Formula E unveils new Spark-Renault SRT_01E at Frankfurt Motor Show 

Po 2017 m. Formulės E sezono šį modelį pakeitė antros kartos Spark SRT05e.

 Šaltiniai 

Kategorija:Formulės E automobiliai
Kategorija:Elektromobiliai